**Poziv za prijave za treće izdanje turističke nagrade „Marko Polo 2021“**



U okviru saradnje zemalja Centralne i Istočne Europe i Kine, 17+1, treći put se objavljuje Poziv za prijavu za turističku nagradu „Marko Polo“.

Kao i prethodnih godina, zlatni, srebrni i bronzani certifikat mogu osvojiti turoperateri i turističke agencije sa sjedištem u Centralnoj i Istočnoj Europi (CIE) koji su **realizirali** turistička putovanja sa fokusom na historiju, tradiciju i kulturu zemalja Centrale i Istočne Europe.

**Turistička putovanja moraju obuhvatati najmanje tri zemlje Centralne i Istočne Europe**.

Ove godine međunarodni žiri naglašava važnost održivih i ekološki osvještenih destinacija uz poštovanje principa lokalnih zajednica.

Zbog posljedica pandemije Covid 19 na turistički sektor, ove godine je **period realizacije turističkih putovanja proširen na period od januara 2018. godine do 1.01.2021. godine.**

Pored uobičajene kategorije – turistička nagrada „Marko Polo“, hoteli su itekako dobrodošli da se prijave za titulu počasnog priznanja svojim uslugama koje pogoduju kineskim gostima.



Sve informacije o turističkoj nagradi „Marko Polo 2021“, dostupne su web stranici: <http://www.ceenter-china.com/> .

Materijali za prijavu se mogu *preuzeti ovdje*, a sva dodatna pitanja o dodjeli turističke nagrade „Marko Polo 2021“, možete poslati na e-mail adresu: tcc@mfa.gov.hu .

Centar za saradnju zemalja CIE i Kine, 17+1 (TCC) iz Budimpešte, također, nudi online mentorstvo kako bi pomogao podnosiocima zahtjeva u procesu prijave.

Prijave se mogu dostaviti od **15. marta do 30. juna 2021. godine**.